text: এবারের বিশ্বকাপে সবচেয়ে বড় চমক দেখাবে ওয়েস্ট ইন্ডিজ | SportsZone24
  এবারের বিশ্বকাপ খেলতে লড়াইটা কম করতে হয়নি উইন্ডিজদের। বাছাপর্বে বৃষ্টি ভাগ্যের কল্যানে স্কটল্যান্ডের সাথে জিতে ইংল্যান্ড বিশ্বকাপ খেলার যোগ্যতা অর্জন করে র‍্যাংকিংয়ে পেছনে পড়ে থাকা গেইলরা। তবে নিচের সারির দল হলেও এবারের বিশ্বকাপে উইন্ডিজকে 'সারপ্রাইজ ইলিমেন্ট' বলে আখ্যা দিয়েছেন দেশটির সাবেক ক্রিকেটার ব্রায়ান লারা।
  সম্প্রতি টাইমস অব ইন্ডিয়াকে দেওয়া এক সাক্ষাৎকারে এবারের বিশ্বকাপ উইন্ডিজদের সম্ভাবনার কথা উল্লেখ করতে গিয়ে বলেন, 'ওয়েস্ট ইন্ডিজকে শুধু ধারাবাহিক ক্রিকেট খেলতে হবে। এরমধ্যে আমরা দেখিয়েছি ভারত বা ইংল্যান্ডকে হারাতে পারি। নিজেদের দিনে যেকোনো দলকে উড়িয়ে পারি। আমার বাংলাদেশ বা আফগানিস্তানের কাছেও হেরে যাই। এসব এড়াতে হবে। আমি ওয়েস্ট ইন্ডিজকে সেমিফাইনালে দেখতে চাইব।'
  তবে পরেই আবার লারা মনে করিয়ে দিয়েছেন 'আনপ্রেডিক্টিবল' হওয়ায় চমকটা ক্যারিবিয়ানরা দিতে পারে দুভাবেই, 'গত দুই টি-টোয়েন্টি বিশ্বকাপে চমক ছিল ওয়েস্ট ইন্ডিজ। তারা বরাবরই প্রতিপক্ষকে ভয় ধরিয়ে দেওয়ার মতো দল। আবার ধসে পড়ার ভয়ও আছে। কাজেই চমকে দেওয়ার ব্যাপারটা দুরকমভাবেই হতে পারে। কাজেই ওটা মাথায় রেখে কাজ করতে হবে।'
  কেবল নিজের দল নয়। বিশ্বকাপে কি হতে যাচ্ছে সে ব্যাপারে আভাস দিয়েছেন লারা। তার মতে এবার বিশ্বকাপে সেমিফাইনালে উঠবে ইংল্যান্ড, ভারত আর আরও দুই দল, 'এমনিতে ইংল্যান্ডের হয়ে বাজি ধরতাম না, কিন্তু এবারের দলটি ভিন্ন। কাজেই তারা আর ভারত- এই দুই দলকে আমি সেমিফাইনালে দেখছি।'
  ৩১ মে নটিংহ্যামশায়ারে পাকিস্তানের বিপক্ষে ম্যাচ দিয়ে শুরু হবে ওয়েস্ট ইন্ডিজের বিশ্বকাপ। বিশ্বকাপের জন্য এখনো নিজেদের স্কোয়াড ঘোষণা করেনি ক্রিকেট উইন্ডিজ।